LidanRubinov/Halacha-QA huggingface dataset:
שאלה: כל המלמד את בן חברו תורה.: לרב 1.מה פירוש המשפט "כל המלמד את בן חברו תורה מעלה עליו הכתוב כאילו ילדו"? 2.מדוע כתוב "כל המלמד את בן חברו תורה מעלה עליו הכתוב כאילו ילדו"? 3.למה כתוב "כל המלמד את בן חברו תורה נחשב לו כאילו ילדו"?, למה המשפט מדגיש בן חברו ולא משתמש בביטוי כל אדם? 4.רב המלמד את תלמידו תורה, האם יכול להרגיש בגלל לימוד התורה שמלמד, כאילו תלמידו הוא בנו?
תשובה: לך. חכמינו שאמרו את המשפט המיוחד הזה, האמינו בכל ליבם, שהדבר החשוב ביותר לעיצוב חייו של האדם, ולנתינת משמעות לחייו, היא התורה ולימודה. ולכן אמרו את המשפט הזה. אותם חכמים גם לימדו אותנו הלכה שקשורה להנחה זו: מסכת בבא מציעא, פרק ב, משנה י"א):.אבדת אביו ואבדת רבו- של רבו קודמת, שאביו הביאו לעולם הזה, ורבו שלמדו חכמה- מביאו לחיי העולם הבא". הביטוי "בן חברו" הכוונה לא בנו שלו, ולא דווקא בן של מי שלמד איתו באותו המחזור, אלא בן של "מישהו אחר". רב המלמד מישהו תורה, לא בשביל לקבל משכורת או משהו דומה, אכן יכול להרגיש שהוא כמו מי שהוליד את הבן.
שאלה: המלמד בן חברו תורה.: לרב כתוב על משה מפני שמשה היה מלמד את בניו של אהרון תורה, וכל המלמד בן חבירו תורה נחשב כאילו ילדו. אם הרב יכול להסביר למה צריך להחשב לו כאילו ילדו הרי בסה"כ מלמד אותו תורה?
תשובה: התשובה נמצאת במשנה במסכת  בבא מציעא  (פרק ב משנה יא): "שאביו מביאו לחיי העולם הזה, ורבו שלימדו חכמה מביאו לחיי העולם הבא". להלן המשנה: אבידתו, ואבידת אביו שלו קודמת  אבידתו, ואבידת רבו שלו קודמת. אבידת אביו, ואבידת רבו של רבו קודמת לשל אביו: שאביו מביאו לחיי העולם הזה, ורבו שלימדו חכמה מביאו לחיי העולם הבא. אביו ורבו שבויים בשביה פודה את רבו, ואחר כך פודה את אביו  ואם היה אביו תלמיד חכמים פודה את אביו, ואחר כך פודה את רבו.
שאלה: בירור כשרות: בביתנו נוהגים לאכול מוצרים ברמת בד"ץ (ורבנויות מהדרין מסוימות) קיבלנו שוקולד פרווה בכשרות הרב אליעזר ליבר שנעעבאלג מחזיקי הדת עדושווער. האם נוכל להשתמש בו?
תשובה: לא ניתן כמעט אף פעם לחקור ולהגיע לבירור אמיתי לגבי שאלות מהסוג הזה של רמת הכשרות של מאות גופי הכשרות שיש בחו"ל. פתח את הלינקים הללו ותראה שיש מוצרים של אותו הכשר שהם נראים ככשרות רגילה. למשל על חלק מהמוצרים של הלינק השני יש מוצרי מאפה ללא חשש (ישן YOSHON)חדש ויש שלא מצוין עליהם שהם "ישן". לכן אין אנו יכולים לומר מה רמת הכשרות של גוף כשרות זה.
שאלה: כשרות ממתקים: האם ממתקים, סוכריות גומי של וקסמן כשרים? רחל.
תשובה: יש סוגים שונים, מיוצרים בארצות שונות ובהכשרים שונים. צריך לדון כל אחד לגופו.
שאלה: העולם הבא ומצוות התורה: התורה מצווה עלינו לקיים מצוות שהן מבחינת הוראות ייצור של האלוהים. שאלותיי: 1 - האם בעצם שמירת המצוות מובטח לאדם חיי נצח בעולם הבא? 2 - איך אפשר לדעת שיש בכלל עולם הבא? 3 - האם אדם המקיים את מצוות התורה אבל חוטא בנושאים שהם בין אדם לחברו, גם לו מובטח חיי נצח בעולם הבא? 4 - האם אדם שלא מקיים מצוות אבל הוא אדם טוב שעוזר ונותן מעצמו לזולת, האם לו לא יהיה חיי נצח בעולם הבא?
תשובה: ההשוואה להוראות ייצור היא טעות. קיום המצוות נועד להביא את האדם לביטוי הכי שלם ומשוכלל שהוא מסוגל. לכן אם אתה רוצה דוגמה מהעולם שלנו - המצוות דומות לתרגילים של מאמן עם ספורטאי שנועדו להוציא מהספורטאי את המכסימום שיש בו. 1. חלק לעולם הבא מובטח לכל אדם מישראל בתנאי שאיננו כופר ולא רשע - הרמב"ם מסכם זאת בהלכות תשובה פרק ג הלכה ו "ואלו הן שאין להן חלק לעולם הבא אלא נכרתים ואובדין ונידונין על גודל רשעם וחטאתם לעולם ולעולמי עולמים: המינים והאפיקורוסין והכופרים בתורה והכופרים בתחיית המתים ובביאת הגואל המורדים ומחטיאי הרבים והפורשין מדרכי צבור והעושה עבירות ביד רמה בפרהסיא כיהויקים והמוסרים ומטילי אימה על הצבור שלא לשם שמים ושופכי דמים ובעלי לשון הרע והמושך ערלתו". 2. ההוכחה החזקה ביותר לכך שיש עולם הבא היא המשקל שיש למרכיב הרוחני בחיים (ה- נשמה  של האדם): ידיעה, הרגשה, אמונה ורצון - קובעים את הערכים של האדם, את דרכו בחיים. הם לב הקיום של האדם, המקור להערכה העצמית ולשמחה הפנימית שממלאת את האדם. בהעדר מטען רוחני יתעטף האדם בריקנות ויאוש. גורמים רוחניים אלו מעצבים את דרכו של האדם בעולם ואת אושרו האמיתי. לא יתכן שמרכיבים רוחניים מרכזיים וגדולים כאלה יהיו שייכים לגוף החומרי של האדם בלבד. חייב להיות להם קיום רוחני עצמאי - זהו העולם הבא. 3. אין הבחנה בין  מצוות שבין אדם למקום  ובין  מצוות שבין אדם לחברו. אבדן החלק לעולם הבא עלולה להיות בהעדר שני סוגי המצוות. כאמור לעיל, יש עבירות שעלולות לאבד את החלק לעולם הבא: עיין בהלכות תשובה לרמב"ם פרק ג - הוא מפרט ומסביר. 4. העולם הבא תלוי מאוד באמונה - אדם שהוא טוב מאוד בין אדם לחברו אבל באמונתו הוא כופר - אין לו חלק לעולם הבא!
שאלה: שם לבן בכור: כבוד הרב בעזרת השם חשבנו על שתי שמות לבננו הבכור, שמי שני תמי בת מרינה ושמו של בעלי הוא דוד בן מרים, חשבנו על השם קורן, ועל השם אורי (מלשון אור). אודה על תשובתך איזה שם יכול להתאים יותר
תשובה: שני השמות יפים טובים וראויים. אם כי לדעתי עדיף לתת לילד שם יותר שגרתי ולכן אני נוטה לטובת אורי. ברכה והצלחה. ירון דוראני.
שאלה: פאה נוכרית: הרב מאיר צוקרמן, אני עושה עבודה בבית ספר בנושא פאה נוכרית ויש לי שאלות על דעתך בעניין: -האם הפאה הנוכרית נחשבת כיסוי ראש "חוקי"? - הפאה הנוכרית היא בעצם שיער של בנות מאזור הודו, אז האם זה נחשב כיסוי ראש? (כי זה בעצם עשוי משיער אמיתי.)
תשובה: לך. יש קהילות שלא נוהגים בהן ללכת בפאה נכרית, בגלל שהמראה שלה דומה מאד למראה השיער הטבעי, ואם הסיבה של כיסוי שיער האשה היא כדי שלא למשוך אליה עיני גברים זרים, מחוץ לבעלה, הרי חבישת פאה נכרית לא עונה על הצורך הזה. ישנן קהילות בהן הנשים כן חובשות פאה נכרית, כי הן בוחנות את כיסוי ראש האשה מנקודת מבט אחרת: אסור שייראה שיער האשה, בלי קשר להיותו "מושך". חבישת פאה נכרית אכן גורמת לכך ששיער האשה החובשת את הפאה אינו "מושך" תשומת לב.
שאלה: לרב צבי יניר: לרב אני מחנכת כיתה ד ורציתי בבקשה עזרה איך אפשר להסביר לבנת את האמרה: 1."כל המלמד את בן חברו תורה מעלה עליו הכתוב כאילו ילדו" האםאפשר להסביר כך: בגלל שמלמד אותו תורה נחשב כאילו ילד אותו 2.למה המלמד תורה נחשבים תלמידיו כאילו הם ילדיו? 3.איך אפשר לכוון את תהלמידות להגיע לפירוש הנכון של המילה "תולדות" שהכוונה היא :צאצאים או ילדים 4.מי הנושא בפס :אלה תולדות אהרון ומשה. אשמח לקבל את עזרת הרב.
תשובה: 2.1להוליד ילדים אין פירושו רק להביאם לעולם אלא בעיקר לגדלם להיות "בני אדם". כיוון שהמורה שמלמדו תורה עושה את עיקר העבודה של החינוך אז כאילו הוא זה שהביאו לעולם, כלומר שהופכו לבן אדם שמועיל לעולם. 3. לא הבנתי את השאלה. תולדה היא משהו שנולד מהאדם, מה בדיוק הבעיה? זו הסביה שאנו מכנים את מי שנולד ילד. 4. הנושא הוא הילדים  התולדות של אהרון ומשה.
שאלה: שמות לתינוק ת: שמי סיון ושם בעלי תומר אנחנו מצפים לילד ה ורציתי לדעת האם זה ר לקרוא בשם עומר או תום - למרות שהשמות הנ"ל מורכבים מאותיות שדומות לשם בעלי
תשובה: אין שום בעיה באותיות דומות. תום הוא לא שם עברי ולא מתאים לתת לילד שגדל בישראל.
שאלה: פרנסה: יש לי קשיים בפרנסה, אני מחפשת עבודה שולחת קורות חיים להרבה מקומות תעסוקה ולא חוזרים אליי, עבדתי שנה בגן ילדים והרגשתי שזה לא התחום אליו אני מחוברת אז התפטרתי וכרגע אני מחפשת עבודה בתחום אחר ולא מוצאת, לקחתי על עצמי לקרוא ברכת המזון האם יש עוד משהו שאני יכולה לעשות?
תשובה: ידוע שרוב הפונים ששולחים קורות חיים לא מקבלים התייחסות בחזרה. קבלי על עצמך להתפלל כל יום לפחות פעם אחת שמונה עשרה. בשמע קולנו אחרי המילים "חננו ועננו ושמע תפילתנו" תוסיפי תפילה אישית שלך מעומק הלב למציאת פרנסה.
שאלה: השבת אבידה: מצאתי כרטיס רב-קו עם שם ותמונה. התקשרתי לאגד, והם אמרו שאפשר להביא את הכרטיס למחלקת אבידות, ואם המאבד יפנה לשם הוא יוכל לקבלו. ניסיתי לאתר את המאבד, אך כיוון שמדובר בילד שמו אינו מופיע ב 144. יש כ 15 משפחות בירושלים עם אותו שם משפחה. הנפקת כרטיס חדש עולה 10 ש"ח. עד כמה אני צריך להתאמץ להחזיר לו את האבידה? האם אני צריך ללכת במיוחד למחלקת אבידות (אני לא מגיע לשם בד"כ)? או להתקשר לכל המשפחות?
תשובה: יתכן שהילד ממשפחה קשת יום ובשבילו זה שווה הרבה מאוד. בכל מקרה אם אתה מפסיד יום עבודה וכדומ  וזה גורם לך נזקים יותר מ10 שקלים אז אתה פטור. יש אתר איבוד תפרסם שם ואתה פטור מלטרוח יותר. אם זה ילד ממשפחה חרדית שיש להניח שאין להם גישה לאינטרנט הצריך להרים טלפונים ל15 משפחות, זה נראה לי פחות טירחא מלהגיע למחלקת האבדות אם לך נח יותר להביא למחלקת האבידות אז תעשה זאת.
שאלה: עיצוב בגדים: לכבוד הרב. התחלתי ללמוד עיצוב בגדים ואופנה ואני מעוניינת לעסוק בכך בעתיד ולעצב בגדים ואולי אף לפתוח חנות עם בגדים שלי. בקשר לזה רציתי לשאול מספר שאלות. א. אם בהזמנה פרטית אני מתבקשת לעצב בגד מסויים שהוא לא צנוע, האם מותר לי? אני הרי רק מכינה את הגזרות ולא את הבגד עצמו, ומן הסתם המבקשת תעצב את הבגד הזה אצל מעצבת אחרת אם לא אסכים, אז בעצם רק הפסדתי כסף. ב. נגיד שעיצבתי בגד מסויים ואני אף מוכרת אותו במכירות או בחנות ויש לו 2 צורות לבישה, 1 כשמלה בלי שרוולים, 2 כשמלה ומתחתיה חולצה, ואני מתכוונת כמובן שילבשו עם החולצה מתחת, אבל לקוחה חילוניה קונה את הבגד כדי ללבוש אותו בצורה לא צנועה. העבירה שלי,? ג. בקשר לשאלה הנ ל, אם נשים יקחו בגד שיושב עליהם צמוד מדי ומבלט מדי (הרי לכל אחת מבנה שונה והבגד יכול לשבת על אחת בצורה צנועה ועל השניה בצורה פרוצה) שוב- האם האשמה עלי? אשמח לקבל תשובה.
תשובה: אין שום אשמה עלייך, ואת לא אחראית למה שיעשו הקונים עם הבגדים. כנ"ל עיצוב כל בגד שהוא.
שאלה: מקווה לא חוקי: בשכונתנו בירושלים הוקם מקווה בחצר בית-מקווה לגברים. השכנים לא כל כך מרוצים מעניין המקווה, בעלי המקווה מפחדים פן ילשינו השכנים על הבניה הלא חוקית בחצר ביתם. בעלי טובל במקווה זה מידי יום. הגיע לאוזניי סברה האומרת שאסור לטבול במקווה שעלול לגרום צער לשכנים ומפאת היותו לא חוקי ובלי אישורי בניה לא ניתן לטבול בו. האם כך הדבר? אדווה.
תשובה: טבילה לגברים כל יום היא לכל היותר מידת חסידות מופלגת. לא לצער אנשים זה איסור תורה. לכן, בוודאי שאין לצער אנשים בכדי להרוויח כביכול מידת חסידות. מאוד מצער שאנשים יראי שמים עושים דבר שמצער את השכנים זה מלמד על חוסר איזון רוחני בין עיקר לטפל, וחבל. ברכה והצלחה. ירון דוראני.
שאלה: לקום מפני שיבה: ברשותך יש לי שאלות אם תענה. האם צריך לקום גם סתם אם עובר זקן ברחוב או רק באוטובוס ומוסדות ציבוריים? האם צריך לקום גם בפני תלמידי חכמים ודתיים? ואם הקימה שלי היא חוסר צניעות בגלל שאני גבוהה וישר כל העיניים מופנות אלי? מראש :)
תשובה: לא הבנתי את הסיטואציה, אם מדובר על זקן שצריך מקום לשבת ויש לך "אמצעי ישיבה" אז ודאי שזה לאו דווקא באוטובוס. סתם לקום בפני אדם זקן שאינו ת"ח אין צורך. סתם אדם עם כובע וחליפה אינו תלמיד חכם, רק מי שאת יודעת שהוא תלמיד חכם את צריכה לקום לכבודו. קשה לי לדמיין את המצב של חוסר צניעות שתארת אך אם הוא מתקיים אכן עדיף שלא תקומי.
שאלה: דין מציאה: בתןך קרטון זרוק ליד גניזה היה ערימה של חוברות, ספרים בלויים וצילומי דפי לימוד. לקחתי 2 ספרים שענינו אותי. אחר כך, בבית, מצאתי תחוב בתוך אחד מהם מעטפה עם שטרות כסף- סכום לא קטן. מה הדין של הכסף? מה ראוי לעשות?
תשובה: לך סביר להניח שהאדם שכח שם את הכסף ולכן זו  אבידה. יש לעשות ככל שניתן כדי להשיבו לבעליו (חיפוש שמות וסימנים על הספר, מודעות באיזור הגניזה וכד ) תזכה למצוות דוד לוי 098987548
שאלה: בחירות בחיים: אני בת שירות שנה שניה ואני בתקופה מאוד מבולבלת בחיים. אשמח לכמה ספרים שמסבירים בנושא בחירות, קבלת החלטות בחיים ויציאה מהבועה של הילדות. לכל העוזרים!!
תשובה: חברה יקרה, קודם כל אני מתנצלת על העיכוב בקבלת התשובה. את נמצאת עכשיו בתקופה מאוד מבלבלת בחיים. תקופה של הכרעות חשובות, שעלולות להראות גורליות, ולשתק אותך מלקבל החלטות. ההחלטות נראות מפחידות בעיקר מפני שאנחנו חושבים שיש לנו שליטה מלאה על החיים שלנו, ושאם נחליט "לא נכון" אנחנו עלולות להרוס. אבל אם נחזק את מידת הביטחון שלנו, ונבין שהכל מאת הקב"ה, יהיה לנו גם יותר קל להחליט, כי נבין שאנחנו רק כלי. שהכל חלק מהתהליך שהקב"ה החליט עבורנו, ואנחנו רק צריכים להשתדל לפעול בעולם מתוך תחושת שליחות ובאמונה. אמנם את עומדת בפני החלטות גורליות, אבל ברוך השם כמעט אף החלטה היא לא בלתי ניתנת לחרטה. תמיד אפשר לשנות מקצוע, או לעבור מקום לימודים. אין החלטות טובות או רעות, ברוך השם את מתלבטת בין שתי אפשרויות טובות, ולכן קשה לבחור בניהן. אני לא מציעה לזלזל בהחלטות האלה, אבל גם לא לתת להן חשיבות רבה מידי, לפעמים החשיבות הרבה הזאת עלולה לשתק. לכן, אני ממליצה לך לנסות "להקטין" את ההחלטות, כדי שלא יפחידו יותר מידי. להגיד שזאת "רק" החלטה מה ללמוד שנה הבאה, ולא להתייחס אליה כאילו היא משפיעה על כל החיים. כמובן שצריך לשמור על איזון, וגם לקבל החלטות בלי לחשוב עליהן בכלל זה לא טוב, צריך לשמור על איזון, אבל בגלל שלא נראה לי שיש חשש שתזלזלי בהחלטות, אני ממליצה לך לנסות ולהקטין אותן. כמובן שמי שלא מספיק חושב על ההחלטות שלו אני ממליצה לו הפוך- להזכיר לעצמו שוב ושוב כמה הן חשובות. לכן, אני ממליצה לך לקרוא ספרים שמחזקים את האמונה, למשל הספר "בגן האמונה". עוד ספר שיכול להאיר את הנושא באור אחר הוא "האלכימאי". זה ספר קריאה עלילתי, ולא ספר מחשבה, ולכן הוא מאוד זורם. הספר הזה מאיר באור אחר את ההחלטות שאנחנו מקבלים, וגורם לנו להסתכל עליהן אחרת. באופן יותר ספציפי, אני ממליצה על החוברות של "תורה אחרי צבא" שפונות ממש לאנשים בגילך, אחרי צבא או שירות לאומי, שמתלבטים מה לעשות בהמשך. החוברות מתמקדות בנושאים שונים, ויש בהם עצות מעשיות של כל מיני רבנים לשאולות שמטרידות בשלב הזה. אפשר למצוא את החוברות באתר הזה- ואפשר גם להזמין אותן. המון בהצלחה ושהקב"ה ישמור עליך בכל מעשה ידיך, יעל yaelkagam gmail.com
שאלה: טלפון: בס ד דיברתי עמך אתמול בטלפון אני דנה אם אתה זוכר ורציתי לשאול אם אוכל להעביר את מספר הטלפון שלך לאחותי? שאלה נוספת, האם יש בעיה בהכנת חולצות זהות לכל הכיתה לקראת טיול שנתי זאת אומרת זה ר שבנים ובנות ילבשו אותה חולצה?
תשובה: לך 1. הטלפון שלי בבית אינו חסוי וניתן להעבירו לכל אדם בעולם - 098987548. 2. בבית הספר המסוים בו את לומדת - אפשרי וראוי לוודא שהן צנועות גם לבנות (הלכות צניעות החולצה שונות בין בנים לבנות גם בגלל חובת הבנים להניח תפילין וגם בגלל מבנה הגוף). טיול מועיל ונעים דוד לוי
שאלה: גיוס לצה"ל: האם שומרי שבת וכשרות יכולים להתגייס לצה"ל בלי להצהיר ברבנות (לא לגמרי דתיים)? יש חשש שידרשו ממני לחלל שבת? איפה צריך לציין את הפרט הזה של שמירת מצוות? מי צריך להצהיר (ז"א- מהי ההגדרה שיש להם לאדם דתי)? ב מראש (סליחה אבל לא מצאתי את המידע בעצמי.) המשך שנה טובה!
תשובה: לך. שומרי שבת וכשרות יכולים להתגייס, ובכל מקום בו ישרתו יוכלו לשמור שבת ולקבל אוכל כשר. אין צורך להודיע מראש על היותך שומר שבת וכשרות. אם אתה נתקל בבעיה במילוי ההוראות בנושאים אלו של שמירת מצוות- או אז אתה יכול להעזר ברבנות הצבאית, דרך הנציג שלה ביחידה שלך, או בפניה ישירה למוקד הרבנות הצבאית, שמספר הטלפון להתקשר אליו מפורסם, ואתה יכול להגיע אליו דרך "גוגל" או כל מנוע חיפוש אחר.
שאלה: הובלת ס  ת בבית הכנסת: הרב שרלו בבית הכנסת שלנו ישנו ויכוח על הובלת ספר התורה מהארון לבימה. יש הטוענים שעדיף להוביל את הספר בדרך הקצרה לבימה, מנגד יש הטוענים שכבוד התורה הוא שהספר יעבור בין הקהל עוד שתי דקות בכדי שרבים יותר יוכלו לנשק את הספר (מה גם שממלא מדובר בזמן שהציבור שר ולא ניתן להתחיל לקרוא). אשמח לשמוע את דעת ההלכה בעניין ב
תשובה: יש על כך דיונים שונים בתשובות הפוסקים. לכל מנהג יש את החיזוקים שלו ואת החולשות שיש בו, וקשה לומר שיש מנהג מנצח הדוחה את כל האפשרויות האחרות. בית הכנסת יכול אפוא להחליט על מנהגו. אני נוטה לעמדה ההלכתית (שככל הזכור לי כתב גם ב"ציץ אליעזר") שחלק מהדינים האוסרים את הובלת ספר התורה אל המתפללים אלא קוראים למתפללים לבוא אל ספר התורה (שזה איסור הוצאת ספר תורה מבית כנסת) חל גם כאן, וממילא נכון יהיה להוביל את ספר התורה בדרך הקצרה ביותר לבימה, והמתפללים יבואו אל בית הכנסת. אולם כאמור, יש סברות חזקות גם לצד השני, וביניהן: זהו כבוד ספר התורה ולא ביזוי של ספר התורה כמו הוצאתו מחוץ לבית כנסת  ההנגשה הצודקת של האפשרות לבוא אל ספר התורה וכדו. על כן, כאמור, יתכנס ועד בית הכנסת ויקבע את מנהגו לכאן או לכאן, והעיקר שהכל ייעשה ב
שאלה: ח : אם אחד מהתפקידים של ח היה לפרש את התנ"ך, ולפי התנ"ך צריך להקשיב לח, איך אפשר לדעת שבאמת ד נתן להם תפקיד והם לא פשוט פירשו על דעת עצמם?
תשובה: לגבי שאלתך מהו תקפם של דברי ח. עיין בפסוק דברים פרק יז, י: "ועשית על פי הדבר אשר יגידו לך מן המקום ההוא אשר יבחר ה  ושמרת לעשות ככל אשר יורוך:" וכן בפסוק דברים פרק יז, יא: "על פי התורה אשר יורוך ועל המשפט אשר יאמרו לך תעשה לא תסור מן הדבר אשר יגידו לך ימין ושמאל:" וכן בפסוק דברים פרק לב, ז: "שאל אביך ויגדך זקניך ויאמרו לך:" ועוד עיין בדברי הגמרא ששואלת היכן ציווה אותנו ה  לברך על נר חנוכה, ועונה שזו הסמכות שחכמים קבלו, תלמוד בבלי מסכת שבת דף כג עמוד א, וכן במסכת סוכה מו עמוד א: "מאי מברך? מברך אשר קדשנו במצותיו וצונו להדליק נר של חנוכה והיכן צונו? רב אויא אמר: מלא תסור. רב נחמיה אמר: שאל אביך ויגדך זקניך ויאמרו לך." וכן נפסק ברמב"ם (הלכות ברכות פרק יא הלכה ג): "וכן כל המצות שהן מדברי סופרים בין מצוה שהיא חובה מדבריהם כגון מקרא מגילה והדלקת נר בשבת והדלקת נר חנוכה, בין מצות שאינן חובה כגון עירוב ונטילת ידים מברך על הכל קודם לעשייתן אשר קדשנו במצותיו וצונו לעשות, והיכן צונו בתורה, שכתוב בה אשר יאמרו לך תעשה, נמצא ענין הדברים והצען כך הוא אשר קדשנו במצותיו שציוה בהן לשמוע מאלו שצונו להדליק נר של חנוכה או לקרות את המגילה וכן שאר כל המצות שמדברי סופרים". מקווה שהמקורות הללו קצת עזרו לך. במידה והדברים לא נתנו מענה לשאלתך, אשמח שתכתוב לי. רבה, הלל מרצבך
שאלה: תפילה בכוונה: אני בת 16.קשה לי מאוד להתפלל בכוונה. ברמות שזהכבר מאכזב אותי. התפילה נהייתה לי חלק מהסדר יום בבית ספר, שאני כבר לא שמה לב מה אני קוראת.ניסיתי לעשות הרבה דברים, כמו עבודה על התפילה, להתפלל יותר מתפילה ביום. וכלום לא הולך לי,אני יודעת שצריך לדבוק ואז זה יבוא עם הזמן. אבל כבר כמה זמן אפשר לחכות שתגיע הכוונה??
תשובה: וראשית ישר כוח על הרצון לכוון, זה השלב הראשון. אפשר לנסות על כל מיני פתרונות כיצד להתרכז יותר טוב בתפילה, ולהצליח להרגיש את המילים, אך זה לא פותר את הבעיה מהשורש. בנקודה מסוימת התפילה היא ביטוי למקום שאנחנו נמצאים בעבודת ה  שלנו, ככל שרבש"ע הוא חלק חשוב בחיים שלנו, ככל שאנחנו שמחים בעבודת ה  שלנו, כך גם בתפילה שלנו, אנחנו מתרוממים יותר. לכן בשביל לרומם את התפילה שלנו, אנחנו צריכים מידי פעם לעצור הכל, ולהתחיל להתבונן על החיים שלנו, היכן אנחנו עומדים, לאן אנחנו שואפים, היכן אנחנו מצליחים והיכן אנחנו נופלים. האמת שאין פתרונות קסם ופתרונות בזק, מדובר כאן על עבודה יום יומית, שמהצד יכולה להראות מעייפת וקשה. אך היא מספקת לכל מי שנמצא בתוכה חיים ואושר. תנסי לחשוב אולי יש משהו שחוסם אותך, דבר כלשהוא שאת עושה אך לא שלמה אתו מבחינה רוחנית. אולי הוא מפריע לך להתקדם. הרב קוק זצ"ל בעולת ראיה מלמד אותנו, שהנשמה בעומק תמיד מתפללת, וגם עם ישנה תקופה שהתפילה לא מתרוממת עוד יגיע זמן והתפילה תתפרץ החוצה. " התפלה מבקשת מהנשמה את תפקידה. כשעברו ימים ושנים בלא תפלה בכוונה, מתקבצים בלב אבני-נגף רבים, שמרגישים על ידם כבדות-רוח פנימית. וכשרוח הטוב חוזר, ומתנת התפלה נתנת ממרומים, הולכים בכל תפלה ומתפנים אותם המכשולים, והסיכורים הרבים, אשר נקבצו בנחל הנובע של נשמת החיים העליונה, הולכים וסרים. ועם אותה העליה הנשמתית, שהיא עולה בכל תפלה ביחש לערך זמנה, אחוזים ידועים באים בתור מרפא את חסרון העבר   אמנם לא בבת אחת נמנה החסרון, אבל הולך הוא ומתמלא, והצוהר של התפלה הולך ומגלה את אורותיו." בהצלחה אלעד. gasner inn.co.il
שאלה: חלב עכו  ם: באחד מימי העיון שהרב כץ העביר, הרב הביא תשובה נוספת של הגרמ"פ בדין חלב עכו"ם, מעבר לתשובה הידועה בח"א ס מז - מט. ושם מתוכן דבריו היה משתמע שהוא מצמצם את ההיתר הראשון, ויש בה מידה מסויימת של חזרה או הסתייגות מדבריו הראשונים. האם הרב יכול לשלוח את המקור הנוסף בבקשה? ניסן.
תשובה: אגרות משה יור"ד חלק ד  סימן ה (נדמה לי שזה כרך ט  והוא כרך שיצא אחרי שיצא הסט המפורסם ולכן להרבה ספריות ואנשים אין את הכרך הזה.)
שאלה: כשרויות בארה  ב: האם יש רשימה של כשרויות טובות בארה"ב מה דעתכם על ועד הכשרות דאלאס
תשובה: יש מאות גופי כשרות בחו"ל Dallas Kosher (Vaad Hakashrus of Dallas) 7800 Northaven Rd., Dallas, TX 75230 Phone: (214) 739-6535  Fax: (214) 739-4635 Rabbinic Administrator: Rabbi S. Klein עיין גם באתר. עיינתי באתר ונראה רמת כשרות מאד פשוטה. כי לא נזכר שם כלל וכלל אפשרות של חלב ישראל או בישול ישראל או קמח ישן במקום קמח חדש.
שאלה: יציאה מן הארץ לתקופה: הרב, ראיתי שהרב פוסק שאין בעיה לצאת לחופשה בחול כי זה לא ירידה מהארץ, וזה רק תקופה קצרה, אך מה עם מקרה שאדם נוסע לטיול אחרי צבא למשך כמה חודשים הוא יודע בירור שלא יוכל לקיים את כל המצוות (תפילה במניין, אולי חשיפה לעבודה זרה וכו) אז האם גם אז מותר? דבר זה יכול לגרום להרחקה גדולה מהדת ואנו רואים תופעה רחבה כזאת בציבור שלנו. רציתי לדעת מה הרב חושב בתור ראש ישיבה? מה ההנחיה לתלמידיו?
תשובה: נסיעה ארוכה לחוץ לארץ היא בעייתית מסיבות שונות ומגוונות. גם אלה שכתבת, וגם נושאים אחרים הקשורים בכך. בד בבד, ראש ישיבה צריך לחזק את אלה שנוסעים על אף הבעיות, כדי שאם כבר הם נושאים (ואף אם זה לא כדין) - שהנסיעה הזו לא תהיה לגביהם מדרון חלקלק לכיוון מטה, אלא מדרגות שיפתחו את לבם לטפס כלפי מעלה. זו דרך חינוכית מורכבת, אך איני מוצא טובה הימנה.
שאלה: כשרות קמח ירושלים: לרב שמתי לב שעל קמח ירושלים שמיוצר בטחנות ירושלים ישנה רק את כשרות הבד"ץ העדה החרדית ללא המילה כשר וללא כשרות הרבנות הראשית. כך גם על הסולת המיוצרת על ידם. האם ניתן לאכול מן המוצרים הנ"ל?
תשובה: היה לנו קשר טלפוני עם המשגיח וגם ביקרנו במקום ולכן אנו יודעים שרמת הכשרות בקשר לאיסור חדש ותרומות ומעשרות היא רמת מהדרין. בענין שציינת לגבי כך שאין על זה כשרות רבנות נשתדל להעביר לרה"ר.
שאלה: תרומות ומעשרות: הרב, אני סטודנטים ועובדת. יש לי משכורת קבועה. רציתי לדעת כמה צריך לתת תרומות ומעשות היום? והאם אני צריכה לכלול בה את התוספת שאני מקבלת לנסיעות והוצאות לפלאפון? ועוד שאלה: אני מתנדבת בעמותה. אנחנו טסים מידי שנה עם הילדים הנכים לחו"ל. השנה החלטתי שאני לא חושבת שזה הגיוני שהכרטיס שלי ישולם מכספי תרומות ולכן החלטתי לשלם את הכרטיס. האם אני יכולה לקחת את זה מהמעשר? (בלי העמותה לא הייתי טסה סתם ככה).
תשובה: לך יש לתת עשירית מההכנסות לא כולל החזרי הוצאות למה שאת מוציאה בפועל. ניתן לתת חלק מכספי מעשר כספים לעמותות כאלו (יש לתת חלק משמעותי לעניים ממש) ולכן עד מחצית מכספי מעשר הכספים שלך יכול ללכת למימון הכרטיס. זאת לדעות שהטיסה היא צרכי מצווה. (לענ"ד טיסת ילדים נכים לחו"ל אינה מצווה) דוד לוי לבירור נוסף ניתן להתקשר 098987548
שאלה: צדקה לעני: בסופר פנה אליי אדם שהחזיק בקבוק מים קטן ובקש 5 שקלים כדי לשתות מים. באותו הרגע הייתי בהרהורים קשים מאוד, ופניתי אליו בצורה קשה, שאלתיו איפה הוא גר,השיב קרוב, הקשיתי: מדוע לשלם 5 שקלים, כשיכול לשתות בבית והוא גר קרוב, שישתה בבית. רק לאחר כמה דקות שהלך, חשתי שטעיתי, והשבתי פני עני ריקם, ואוליי אפילו ביישתיו, בשביל 5 שקלים מטופשים. חפשתי אותו ולא מצאתיו. ומאז אני מרגיש קשה מאוד בפנים. כבוד הרב, מהי הדרך הטובה לתקן זאת? חשוב לי לציין שאני כן נותן צדקה כל חודש, ואפילו מאות שקלים, ואני חש קשה מאוד למרות הכל ורוצה מאוד לתקן, כדי להיות שלם עם עצמי.
תשובה: לך 1. בהלכות צדקה אדם צריך לתת מיד למי שמבקש מזון (וכמובן מים) אבל מי שמבקש בגדים, ונראה שגם כסף לקנית מזון - צריך לבדוק אחריו ולא להכשל בעני שאינו הגון. לכן לדעתי לא היית צריך לתת לו כסף אלא לעזור לו למלא את הבקבוק במים שבשירותים שבחנות. 2. חלק גדול מהחובה היא לפייס את העני בדברים, וכאן לענ"ד טעית ותשובה בחיוך שתעזור לו למלא את הבקבוק היתה נכונה יותר להלכה. לגבי העתיד - תשתדל יותר להסביר פניך לעני, לברך אותו ולאחל לו - גם לעני שמתחזה אינך צריך לגלות קלונו אלא להציע לו עזרה בנימוס ואם הוא ידחה אותך בביזיונות - קבלם באהבה. דוד לוי 098987548
שאלה: חזקת דגים נקיים וירקות נקיים בהשגחת הרבנות וכשרות מהדרין: הרב, האם מסעדות אולמות בהשגחת רבנות אומר שהדגים והירקות אכן מוחזקים כנקיים? האם יש חילוק בין מסעדה לאולם? והאם במקום עם כשרות מהודרת אפשר לאכול בלי לדבר עם המשגיח לפני כן?
תשובה: נהלי הרה"ר קובעים שבכל בית עסק עם הכשר, מותר להשתמש אך ורק בירקות עלים של "גוש קטיף". אולם בכשרות רגילה מותר שהכרוב יהיה מגידול רגיל, ובתנאי שהוא עובר הכשרה מיוחדת על ידי המשגיח. לשון הנוהל הוא: ירקות עלים 1. ירקות עליים לא יתקבלו אלא הגדלים בגידול מיוחד ומפוקחים מחרקים באישור רבנות מוסמכת (נספח א  מצו"ב). 2. כרוב ניתן לנקות בתנאים הבאים: הסרת ארבע שכבות עליונות, הוצאת הליבה, קציצתו, השריה בחומר, ושטיפה בזרם מים חזק במיוחד. 3. כרוב נגוע לא יקלט בשום מקרה. 4.   כרוב יתקבל מתוצרת שגודלה בצורה מיוחדת, או מיובשים, בפיקוח רבני. אולם גם בעלים המפוקחים יש הרבה פעמים חרקים, אלא שהם חרקים היורדים אחר שרייה 3 דקות במי סבון ושטיפה יסודית תחת זרם מים חזק. לגבי הנקודה הזאת כדאי לשאול את המשגיח כיצד הוא מבצע את הטיפול בירקות עלים. והאם הוא בעצמו מבצע את זה או שמא אחד מעובדי המטבח מטפל בזה, במידה ואחד מעובדי המטבח ולא המשגיח בעצמו עושה זאת מסופקני האם ראוי ונכון לאכול שם ירקות עלים. דגים: צריך לחלק את הסוגיא לשני חלקים. א. טפיל בשם אניסקיס- נחלקו הפוסקים האם היא מותרת או אסורה. אין כאן המקום להסביר(עיין יש גופי כשרות שאוסרים ויש שמתירים. ראשית, אתה צריך בעצמך לדעת האם הרב שלך אוסר או מתיר. ורק אחר כך לבדוק מה הנוהל באותו מקום שאתה רוצה לאכול שם. ב. כל שאר הטפילים-יש טפילים רבים בדגים. אבל ברור שבכל מקום עם הכשר הדגים אמורים להיות נקיים מתולעים וטפילים. 2. אין חובה, למרות שתמיד כדאי לדבר איתו וחשוב לדעת שמאד מחזק אותו.
שאלה: השחיטה: שמעתי מאישה חרדית שלדעתה צריל לתת בעיטה לכל משגיחי הכשרות שהם נונתים יד לאכזריות ולהתעללות בבעלי החים ושצריך לאסור את הכשרות על הבדר מה דעתם הרב קוק על העניין הזה והאם יש בעיה אם אדם דתי אומר שהשחיטה אכזרית? ומה לענות למי שאומר שהשחיטה היהודית הכי אכזרית?
תשובה: להרוג בעל חיים זה אכזרי, ולדעת הרב קוק זה יפסק לעתיד לבוא. הסיבה שזה הכרחי כעת היא שעדיף שהאכזריות תהיה כנגד בעלי חיים אחרת היא תצא על בני אדם. למרות זאת יש הלכות שנועדו לעדן כדי שנזכרושזה מעשה בעייתי, כיסוי הדם, הלכות שחיטה ועוד. אם ניתן לעשות את השחיטה בצורה "חמלתית" יותר, והדבר לא נעשה למרות התראות חוזרות ונשנות יש להעביר את מי שנוהג כך מתפקידו.
שאלה: כשרות באיטליה: הרב איזה מאכלים ללא הכשר ניתן לקנות ולאכול באיטליה (כגון חלב, גבינות לבנות, לחם, קרקים, פת אורז, ביצים, ירקות ופירות) כלומר, מוצרים סגורים ללא הכשר שניתן לאכול ללא בישול. ב
תשובה: וברכת ד  אפשר לאכול ירקות פירות. כמו כן ביצים שעומדות תחת פקוח ממשלתי. ויש שמקילים גם בפת עכו"ם. חלב יש להמנע, אבל אם מאד קשה ללא חלב, אפשר לקנות ממחלבות מסודרות, וזה דוחק גדול. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ביצים מופרות: בחצרי ישנן מספר תרנגולות ו-2 תרנגולים ביחד. לעיתים יש בביצים הנאספות בחצר מעין חלקיק לבן ובו 2נקודות חומות-אדומות (לדעתי זוהי תחילת היווצרות האפרוח). האם ניתן לאכול את הביצה במצב כזה?
תשובה: הביצה נאסרת כאשר יש בה דם. לפי השו"ע זה רק כאשר הדם נמצא בחלמון אבל כאשר הוא בחלבון אז זורקים את הדם ושאר הביצה מותר. אבל אשכנזים וגם ספרדים ההולכים לפי הבן איש חי מחמירים ואוסרים את הביצה גם כאשר הדם נמצא בחלבון. אם אינך בקי בצבעים-מהו דם ומהו כתם שאינו דם אז צריך לקחת את הביצים לרב פוסק שילמד אותך מראות דמים בדם בביצים.